ZIGA เทรดสนั่น! Pre Open ทะลุ 7 บาท
ZIGA เทรดสนั่น!  Pre Open 5 นาที อยู่ที่ 7 บาท จาก IPO ที่ 5.90 บาท โดยจำนวนหุ้นที่มีการซื้อขายก่อนเปิดตลาดประมาณ 13.79 ล้านหุ้น ด้านฝั่งซื้อ (Bid) ประมาณ 7.02 ล้านหุ้น ส่วนฝั่งขาย (Offer) ประมาณ 9.16 ล้านหุ้น โดยมี บริษัท ฟินเน็กซ์ แอ๊ดไวเซอรี่ จำกัด เป็นที่ปรึกษาทางการเงิน
17 ส.ค. 2560

ผู้สื่อข่าวรายงานว่า บริษัท ซิก้า อินโนเวชั่น จำกัด (มหาชน) หรือ ZIGA มีราคาก่อนเปิดตลาด (Pre Open) 5 นาที อยู่ที่ 7 บาท จาก IPO ที่ 5.90 บาท โดยจำนวนหุ้นที่มีการซื้อขายก่อนเปิดตลาดประมาณ 13.79 ล้านหุ้น ด้านฝั่งซื้อ (Bid) ประมาณ 7.02 ล้านหุ้น ส่วนฝั่งขาย (Offer) ประมาณ 9.16 ล้านหุ้น โดยมีบริษัท ฟินเน็กซ์ แอ๊ดไวเซอรี่ จำกัด เป็นที่ปรึกษาทางการเงิน
อนึ่ง ZIGA เป็นบริษัทประกอบธุรกิจผลิตและจำหน่ายเหล็กโครงสร้างประเภท Pre-zinc ภายใต้ตราสินค้า “ZIGA” และท่อเหล็กร้อยสายไฟประเภท Pre-zinc ภายใต้ตราสินค้า “DAIWA”
โดย ZIGA จะเข้าซื้อขายในตลาดหลักทรัพย์เอ็ม เอ ไอ (mai) ในกลุ่มสินค้าอุตสาหกรรม โดยมีจำนวนหุ้นที่จดทะเบียนกับ ตลท.และหุ้นชำระแล้ว 520,000,000 หุ้น พาร์หุ้นละ 0.50 บาท คิดเป็นทุนชำระแล้ว 260,000,000 บาท
ทั้งนี้ได้เสนอขายให้กับประชาชนทั่วไปครั้งแรก (IPO) จำนวน 130,000,000 หุ้น ราคา IPO หุ้นละ 5.90 บาท ประกอบด้วย  หุ้นสามัญเพิ่มทุนที่เสนอขายโดยบริษัทฯ จำนวน 80,000,000 หุ้นและ หุ้นสามัญเดิมเสนอขายโดยผู้ถือหุ้นเดิม คือ บริษัท ดีงาม โฮลดิ้ง จำกัด จำนวน 50,000,000 หุ้น
โดยจะนำเงินที่ได้จากการระดมทุนในครั้งนี้ ไปซื้อที่ดิน สร้างโรงงาน และซื้อเครื่องจักรใหม่ รวมถึงใช้เป็นเงินทุนหมุนเวียน รองรับแผนขยายกำลังการผลิต เพื่อผลักดันรายได้และกำไรเติบโตอย่างแข็งแกร่ง และมั่นคงมากยิ่งขึ้น